MLDataScientist/Wikipedia-uzbek-2024-05-01 huggingface dataset:
Ziyofatboshi

Ziyofatboshi () — ziyofat, ommaviy tadbir boshqaruvchisi, tor manʼoda — toʻy marosimining rahbari.

Ziyofatboshi, qoida tariqasida, tadbir tashkilotchilari yoki ishtirokchilari tomonidan saylanadi. Ziyofatboshchini vazifalariga tostlar, tartibini orʼnatish, sanʼatkorlarning chiqishlarini tashkil etish va nazorat qilish kiradi. Ziyofatboshi ozʼi spirtli ichimliklarni ichmaydi, yoki mehmonlarga qaraganda ancha kam miqdorda ichadi. Koʻpgina mamlakatlarda bunday anʼanalar mavjud edi.

Postsovet vaqtida, tost ustalarining anaʼnalari Sovet Ittifoqining barcha respublikalarida tarqaldi.

Gruzin tilida „Ziyofatboshi“ soʻzi (). Ehtimol  „kuyov“. Boshqa maʼnoga koʻra — adig. tiyamat — „rahbar, xojʼayin“.

Tbilisida, Shardeni koʻchasidan Sioni koʻchasiga chiqish joyida tost ustasining bronza haykalchasi — miloddan avvalgi VII asrda qilingan, kattalashtirilgan nusxas. Gʻarbiy Jorjiyadagi qazishmalar paytida arxeologlar tomonidan topilgan.

Shuningdek qarang 

 Marosimlar ustasi
 Toʻy qilish

Mambalar 

Ichimlik madaniyati
Gruziya oshxonasi
Gruzincha soʻzlar va iboralar
Gruziya madaniyati
Toʻy
Bedriye Tohir

Bedriye Tohir Gokmen turkiyalik uchuvchi ayol, u uchuvchilik litsenziyasi olgan birinchi turk ayol uchuvchisi boʻlgan.

Hayoti 
Bedriye Tohir dastlkab „Vecihi Hurkush“ nomli xususiy uchish maktabida tahsil olgan va 1933-yilda uchuvchilik litsenziyasini qoʻlga kiritgan. Biroq, ish beruvchisi uning uchuvchi sifatida ishlashini hohlamaydi va jazo sifatida uning maoshini kamaytirdi. Shunga qaramay, u 1934-yilda parvoz maktabini tamomlaydi va litsenziyasini tasdiqlash uchun Turkiya Harbiy havo kuchlariga murojaat qiladi. Turkiya havo kuchlari maktabga uchuvchilarning mahoratini tekshirish maqsadida guruh yuboradi, ammo, maktabda Bedriye Tohir oʻz mahoratini namoyish etishi uchun foydalana oladigan samolyot yoʻq edi. Uchuvchilarning mahoratini tekshiruvchi guruh qaytib kelmadi va maktab oʻsha yilning oxiriga kelib yopildi.

Turkiyalik parashyutchi Abdurrahmon Turkkuşu Berdiye Tohirga „Gokmen Baji“ („Moviy osmonning singlisi“) deb nom bergan. Turkiyada 1934-yilda turk familiyasi qonuni kiritilgan va shundan soʻng Bedriye Tohir Gokmen familiyasini olgan.

See also 
 Sabiha Gökçen
 Ahmet Ali Çelikten
 Mehmet Fesa Evrensev

Manbalar 

Turk ayollar aviatorlari
Turk aviatorlari
Aviatsiya kashshoflari
Bloshinsi

Bloshinsi () — Ukrainaning Kiyev viloyati Belotserkovskiy tumaniga qarashli qishloq.

2001-yilgi aholini roʻyxatga olish maʼlumotlariga koʻra, aholi soni 617 kishi edi.

1796-yil 14-yanvarda qishloq yaqinida Belaia Tserkov meteoriti topildi.

Sovet Ittifoqi Qahramoni Sergey Melnichenko shu qishloqda tugʻilgan.

Mahalliy kengash 
Kiyev viloyati, Belotserkovskiy tumani, Ostriyki qishlogʻi, Lenin koʻchasi, 29a-uy. Pochta indeksi — 09164. KATO kodi — 3220484602.

Manbalar
Ivanovka (Beloserkovskiy tumani)

Ivanovka — qishlogʻi, Ukrainaning Kiyev viloyati, Beloserkovskiy tumani tarkibiga kiradi. 2001-yilgi aholini roʻyxatga olish maʼlumotlariga koʻra 971 kishini tashkil qilgan. Qishloq boʻylab Qizil dengiz oqib oʻtadi.

Tarixi 
1946-yilda Yankovka qishlogʻi Ivanovka nomi bilan qayta nomlangan.

Mahalliy kengash 
Kiyev viloyati, Beloserkovskiy tumani, Ivanovka qishlogʻi, 73 Markaziy koʻchasi. Pochta indeksi — 09145. KATO kodi — 3220481601.

Manbalar

Havolalar 
 Ivanovka na sayte Verxovnoy radi Ukraini
 Administrativno-territorialnoe ustroystvo Kievskoy oblasti
Misr yoshlar partiyasi

Misr yoshlar partiyasi Misrdagi kichik demokratik dunyoviy siyosiy partiya.

Havolalar 

 sis.gov.eg-da

Siyosiy partiyalar
Yablonovka (Beloserkovskiy tumani)

Yablonovka () — Ukrainaning Kiyev viloyati Belotserkovskiy tumaniga qarashli qishloq.

2001-yilgi aholini roʻyxatga olish maʼlumotlariga koʻra, aholi soni 877 kishini tashkil etgan. Telefon kodi — 4563.

Tarix 
XIX asrda Yablonovka qishlogʻi Kiyev viloyatining Vasilkovskiy tumanidagi Yezeryanskaya volostining bir qismi boʻlgan. Qishloqda Aziz Nikolay cherkovi ham boʻlgan.

 1775-yil — ruhoniy Fyodor Zrazevskiy
 1847-1848 — ruhoniy Anton Rudkevich
 1847-yil — Deakon Teodosius Panchinskiy
 1848-yil — sekston Evdokim Panchinskiy, sekston Naum Zaleskiy
 1862-yil — ruhoniy Mixail Rudkevich (Rutkevich)

Taniqli shaxslar 
Yuriy Andreevich Andersen (1921.11.11, Yablonovka qishlogʻi — 2001.07.18, Moskva) — sovet qoʻmondoni, general-leytenant

Mahalliy kengash 
Kiyev viloyati, Belotserkovskiy tumani. Yablonovka. Markaz 66. Pochta indeksi — 09154. KATO kodi — 3220489701

Manbalar

Havola 
 Yablonovka na sayte Verxovnoy radi Ukraini 
 Administrativno-territorialnoe ustroystvo Kievskoy oblasti
Eduard Mammadov

Eduard Mammadov (; 1978-yilda Bokuda tugʻilgan) – ozarbayjonlik professional kikbokschi. „Oq boʻri“ laqabi bilan tanilgan. 28 karra jahon chempioni, 9 karra Yevropa chempioni, 9 karra jahon kubogi sohibi, 15 karra Ozarbayjon chempioni, Osiyo va Yevroosiyo chempioni, professionallar oʻrtasida jahon chempioni, professionallar oʻrtasida WAKO qitʼalararo kamar sohibi.

Ozarbayjonda xizmat koʻrsatgan sport ustasi, Ozarbayjonda xizmat koʻrsatgan murabbiy. Ozarbayjon Respublikasida faxriy jismoniy tarbiya va sport xodimi. Ozarbayjon kikboksing federatsiyasi boshqaruvi raisi oʻrinbosari, milliy terma jamoa bosh murabbiyi yordamchisi, Ozarbayjon Ichki ishlar vazirligi sport tayyorgarligi boshqarmasi boshligʻi, podpolkovnik.

Sportdagi faoliyati 
1978-yil 2-yanvarda Boku shahrida tugʻilgan. 1993-yildan professional kikboksing bilan shugʻullana boshlagan. Faoliyatidagi ilk gʻalabasini 1995-yilgi Ozarbayjon chempionatida qoʻlga kiritgan. 1996—1999-yillarda harbiy xizmatni oʻtagan.

Eduard oʻzining eng unutilmas gʻalabalaridan birini 2000-yilda Gretsiyada boʻlib oʻtgan jahon chempionatida qoʻlga kiritgan. Jangning 15-soniyasida raqibini nokautga uchratib, jahon chempioni nomiga sazovor boʻlgan.

2015-yilning 25-dekabr kuni Ozarbayjon Prezidenti Eduard Mamedovni sportni rivojlantirishga qoʻshgan hissasi uchun bir qator mukofotlar bilan taqdirlagan. 2006, 2009, 2011 va 2014-yillarda Eduard Mamedov Ozarbayjonda yilning eng yaxshi sportchisi deb topilgan.

Murabbiylik faoliyati 
2000-yildan beri Eduard kikboksing boʻyicha professional murabbiy hisoblanadi. Uning shogirdlari orasida koʻp karra jahon va Yevropa chempionlari mavjud.

2021-yilning 22-aprelida Ozarbayjon kikboksing federatsiyasi boshqaruvi raisi oʻrinbosari va terma jamoa bosh murabbiyi oʻrinbosari etib tayinlangan.

2021-yil 15-iyulda Ozarbayjon Respublikasi Ichki ishlar vazirligining „DINAMO“ sport jamiyatining bosh inspektori etib tayinlangan.

2016-yilda Eduard Mammadov „Oq boʻri“ () nomli xususiy sport maktabiga asos solgan.

Manbalar 

Bokuda tugʻilganlar
Alifbo boʻyicha shaxsiyatlar
Yashayotgan insonlar
1978-yilda tugʻilganlar
2-yanvarda tugʻilganlar
Futbol boʻyicha Ozarbayjon chempionati

Ozarbayjon Premyer-ligasi () Ozarbayjon futbolidagi eng yuqori darajali chempionat. 4 davrali tizim asosida oʻtkaziladi.

2007—2008-yilgi mavsumdan eʼtiboran Ozarbayjon chempionati nomi „Oliy liga“dan „Premyer-liga“ga oʻzgartirildi. CBC SPORT HD telekanali musobaqa homiysi hisoblanadi.

2022—2023-yilgi mavsumdan eʼtiboran turnirda 10 ta jamoa ishtirok etib kelmoqda.

Tarixi 
Ozarbayjondagi dastlabki futbol klublari 1905-yilda tashkil etila boshlagan. Jamoalar, asosan, Boku shahridagi yirik neft sanoati korxonalariga qarashli boʻlgan.

Birinchi rasmiy chempionat 1911-yilda Bokuda oʻtkazilgan. Unda ingliz neft kompaniyasining „British Club“ nomli jamoasi gʻalaba qozongan.

Ozarbayjon klubi ishtirokida xalqaro maydondagi ilk bahs 1912-yilda Tbilisida boʻlib oʻtgan. Unda Ozarbayjonning „Boku“ futbol klubi „Falcon“ klubiga qarshi bahs olib borgan va 4:2 hisobida gʻalaba qozongan.

Ozarbayjon mustaqillikka erishgach, 1992-yil mart oyida Ozarbayjon Futbol Federasiyalari Assotsiatsiyasi (AFFA) tashkil etilgan. 1994-yilda AFFA UEFA va FIFA tashkilotlariga aʼzo boʻlgan.

Ozarbayjon mustaqillikka erishgandan keyingi ilk chempionat 1992-yilda oʻtkazilgan. Unda 26 ta jamoa ishtirok etgan. mazkur chempionatda Bokuning "Neftchi" klubi gʻolib boʻlgan. Kumush medallarga Sumgaitning „Xazar“ klubi ega chiqqan. Bronza medali esa Tovuzning „Turon“ klubiga nasib etgan. Xazar klubi aʼzosi — Nozim Aliyev 39 gol bilan chempionatning eng yaxshi toʻpurari deb topilgan.

2023—2024-yilgi mavsumda „Qarabağ“ futbol klubi chempionat tugashiga 8 tur qolganda chempionlikni qoʻlga kiritgan. Bu natija klubni muddatidan oldin chempionlikni qoʻlga kiritish boʻyicha oʻz rekordini yangilashiga sabab boʻlgan. Avvalgi rekord 2015—2016 va 2017—2018-yilgi mavsumlarda qayd etilgan. Chempionat tugashiga toʻrt tur qolganda „Qarabağ“ chempionlikni qoʻlga kiritgan edi.

Manbalar

Havolalar 
 
 Ozarbayjon Premyer-ligasi UEFA.com saytida
 Ozarbayjom — chempionlar roʻyxati, RSSSF.com
 Ozarbayjon Premyer-ligasi yakunlari, Soccerway
Futbol
Futbol ligalari
Sport
Champion (2002 yilgi film)

Chempion — 2002-yilda Koku Kyung-taek tomonidan ishlab chiqarilgan Janubiy Koreya bokschisi Duk Koo Kim haqidagi  sport drama filmi. Film tasviri Yu Oh-seong tomonidan yaratilgan.

Fon 
“ Chempion”  filmi 1982-yil 13-noyabrda Nevada  Las-Vegas shahridagi Caesar's Palaceda boʻlib oʻtgan xalqaro miqyosdagi musobaqada yengil vazn toifasi chempioni Rey Manchini bilan musobaqalashgan Janubiy Koreyaning eng mashhur bokschisi Duk Ku Kimning hayoti haqida hikoya qiladi. Nihoyat Kim oʻn toʻrt raunddan soʻng oʻyinda magʻlub boʻldi va bir necha daqiqa komaga tushib qoldi shundan keyin, u hech qachon tuzalmadi. Uchrashuv butun dunyo boʻylab boks qoidalarini oʻzgartirdi, ayniqsa Janubiy Koreyaga ta'sir qildi.

Film aktyorlari 

 Yu Oh-seong - Duk Koo Kim
 Chae Min-seo - Lee Kyeong-mi
 Yun Seung-won - Kim Xyon-ji
 Jung Doo-hong - Li Sang-bok
 Kim Byeong-seo - Park Jong-pal
 Ji Dae-han - Xwang Jun-seok
 Shin Jung-geun - Kim Yun-gu
 Kim Hyun-sook - avtobus haydovchisi
 Han Dae-gwan
 Matyu Ray Filipps - Ray Mancini
 Hoss Mortezaie - Mancinining burchakdoshi

Manbalar 

 Wayback Machine. Boxofficemojo. Retrieved 2012-yil 4-martrch

Havolalar 

 
2002-yil filmlari
Webarxiv andozasi wayback havolalari
Manuela Anwander

Manuela Anwander (1992-yil 9-yanvarda tugʻilgan) — germaniyalik xokkeychi.

Xalqaro faoliyati 
Anwander 2014-yilgi qishki olimpiya oʻyinlarida ishtirok etuvchi Germaniya ayollar xokkey terma jamoasi tarkibiga jalb etilgan. U barcha oʻyinlarda maydonga tushgan. Bitta gol urgan va bitta golga hammualliflik qilgan.

Anwander 2014-yilgi qishki olimpiya oʻyinlari uchun saralash bahslarida ham qatnashgan. Jahon chempionati davomida uchta oʻyinda ishtirok etgan. Bu oʻyinlarda bitta gol urgan va ikkita golga hammualliflik qilgan. 2010-yilgi saralash bosqichida ham ishtirok etgan.

2014-yildan Anwander Germaniya terma jamoasi safida toʻrtta jahon chempionatida ishtirok etgan. Uning birinchi ishtiroki 2008-yilga toʻgʻri kelgan.

Anwander 2008-yilgi 18 yoshgacha boʻlgan ayollar oʻrtasidagi jahon chempionatida ishtirok etgan. Mazkur chempionat doirasida Germaniya terma jamoasi safida 3ta oʻyinda maydonga tushgan.

Manbalar 

Yashayotgan insonlar
1992-yilda tugʻilganlar
Yulen

Yulen () — Pirin milliy bogʻidagi qoʻriqxona, Bolgariyaning janubi-gʻarbiy qismidagi togʻ tizmasida joylashgan. Blagoevgrad viloyati, Bansko munitsipaliteti hidudiga kiradi. Yulen 1994-yil 26-avgustda alp togʻlari oʻsimlik turlarini inson omilisiz oʻsishini kuzatish, shuningdek, noyob oʻsimlik va hayvonlar turlarini himoya qilish uchun tuzilgan. U 31,56 km2 hududni egallagan.

Geografik koʻrinish 
Yulen dengiz sathidan 1600–2581 m balandlikda joylashgan. Togʻ jinslari asosan granit va gneysdan iborat, ammo karbonatli jinslar ham bor. Qoʻriqxona suv resurslariga boy, masalan, Vasilashki koʻllari, Tipitskiy koʻllari, Gazeyskiy koʻllari, Polejanskiy koʻllari. Tuproqlari asosan qoʻngʻir.

Flora 
Yulenda yuksak oʻsimliklarning 700 dan ortiq turi oʻsadi. Ulardan 44 tasi Bolgariya Qizil kitobiga kiritilgan. Muhofazaga muhtoj turlardan baʼzilari globeflower (Trollius europaeus), narcissus anemone (Anemone narcissiflora), Aquilegia aurea, Isoetes lacustris va boshqalar.

Makedon qaragʻay (Pinus peuce), shotland qaragʻayi (Pinus sylvestris), Norvegiya archa (Picea abies) va Yevropa kumush archasi (Abies alba), Bosniya qaragʻayining (Pinus holdreichii) oʻsadigan oʻrmonlar mavjud.

Fauna 
Yulendagi eng tipik sutemizuvchilar jigarrang ayiq, kulrang boʻri va chamoisdir. Qushlar muhofaza qilishda muhim ahamiyatga ega boʻlib, ular orasida dogʻli yongʻoqqichin, bedana-moshak, gʻarb kaperkaili, tosh kaklik, shoxli lark, burgut, shimol goshavki va boshqalar kiradi. Quyoshli hududlarda Yevropa ilonlari mavjud. Daryolar va baʼzi muzlik koʻllarida jigarrang olabaliqlar uchraydi.

Tarix 
Yulen qoʻriqxonasi hududida antik davrdan qolgan qalʼa mavjud. Qalʼa Bansko shahridan taxminan 12 km uzoqlikda joylashgan. Qazishmalar va arxeologik topilmalar uning Rim imperiyasi hukmronligidan oldin qurilganini koʻrsatadi. Qalʼaning uzunligi 100 m, kengligi 25 dan 40 m gach. Inshootning koʻzga koʻrinadigan qoldiqlari shimoliy devorlarning kichik bir qismidir.

Manbalar 

Koordinatalar Vikimaʼlumotlarda
Kasimiye madrasasi

Kasımiye madrasasi () yoki Qosim posho madrasasi — sobiq madrasa, Turkiyaning Mardin shahrida joylashgan.

Joylashuvi 
Madrasa eski Mardin shahar markazining janubi-gʻarbida joylashgan. Kasımiyening balandligi taxminan  ni tashkil etadi.

Tarixi 
Artukiylar sulolasidan boʻlgan sulton Az-Zohir Majdiddin Iso ibn Dovud (yoki Iso Bey) Anadolu beyliklaridan birining hukmdori boʻlgan va aynan u madrasa qurilishiga buyruq bergan. Ammo bino toʻliq qurilmasdan 1407-yilda Qoraqoʻyunlilarga qarshi jangda halok boʻlgan. Shahar Oq qoʻyunli turkmanlari qoʻliga oʻtgandan soʻng qurilish qaytadan boshlangan. Madrasaning qurilishi 1445-yilda Oqqoʻyunlu sulton Muizziddinning oʻgʻli Kasım tomonidan nihoyasiga yetkazilgan.

1924-yilda Turkiyadagi barcha madrasalar diniy hayotga umumiy hujum va jamiyatni dunyoviylashtirishga qaratilgan ishlar doirasida yopilgan.

Bino 
Asosiy bino toʻrtburchaklar shaklida qurilgan. Naqshli peshtoq orqali janubiy tomondan kirish mumkin. Hovlida hovuz bor. Hovuzdagi suv oʻlim va sirotni (islom dinida jannatga olib boruvchi doʻzax ustidagi tor koʻprik) ifodalovchi tor yoriqdan oqib oʻtadi. Sinf xonalari hovuz atrofi boʻylab joylashtirilgan. Talabalar oʻqituvchilari oldida hurmat bilan taʼzim qilishlari uchun sinf eshiklari ataylab past qilib qoʻyilgan.

Fil soati 
Ayvonning shimolida 12-asrda yashagan musulmon muhandisi al-Jazariy tomonidan yaratilgan fil soati reproduksiyasi joylashtirilgan.

Manbalar 

Turkiyadagi madrasalar
Artuqiylar arxitekturasi
Mehmet Shokir Posho madrasasi

Mehmet Shokir Posho madrasasi, shuningdek, Mustafopasha madrasasi sifatida ham tanilgan, Turkiyaning Nevshehir viloyatida bunyod etilgan, 19-asrga oid madrasa, Islom taʼlim muassasasi. U karvonsaroy sifatida ham tanilgan.

Joylashuvi 
Madrasa Nevshehir viloyatining Ürgüp tumanidagi Mustafopasha hududida, sobiq Sinasos shahrida joylashgan.

Tarixi 
U 1890-yilda Mehmet Shokir Posho tomonidan shahar markazida qurilgan. Binodan imorat, oshxona, Respublika davrida esa gilam bozori sifatida foydalanilgan. Madrasa 1982-yilda qayta tiklangan. Hozirda u Kapodokya bakalavriat maktabining bir qismiga sifatida faoliyat yuritadi.

Tuzilishi 
Madrasa U-rejali bino hisoblanadi. Asosiy darvozada yetti qatorli yozuv bor. Talabalar turar joylari arkali ayvon orqasida joylashgan.

Manbalar 

Koordinatalar Vikimaʼlumotlarda
Ürgüp tumani
Turkiyadagi madrasalar
Nevşehir viloyati tarixi
Aybakiy masjidi

Al-Aybakiy masjidi (shuningdek , Shayx Abdulloh al-Aybakiy masjidi deb ham atalad) — Falastinning Gʻazo shahri at-Tuffah mahallasida joylashgan tarixiy masjid. 13-asr oxirida mamluklar tomonidan qurilgan masjid diniy yetakchisi Shayx Abdulloh al-Aybakiy nomi bilan atalgan. „Aybakiy“ nisbasiga koʻra, Shayx Abdulloh Misrning birinchi mamluk sultoni Izzaddin Aybakning mamluk yoki qarindoshi boʻlgan. Shayx Abdullohning oʻgʻli Shayx Iyod darajdagi Sayid al-Hoshim masjidiga yaqin joyda dafn etilgan boʻlsa, uning boshqa oʻgʻli Ahmad al-Aybakiy, mahalliy avliyolardan biri, al-Mozor ash-Shayx Aybak nomli ziyoratgohga dafn etilgan.

Manbalar

Qoʻshimcha oʻqish 

 
 

Koordinatalar Vikimaʼlumotlarda
Gʻazo shahridagi masjidlar
13-asr masjidlari
Pervane madrasasi

Pervane madrasasi () — Turkiyaning Sinop shahridagi tarixiy madrasa, islom maktabidir.

Joylashuvi 
Madrasa Sinop yarim orolining markazida bunyod etilgan. Yana bir tarixiy bino — Alaaddin masjidi madrasaning janubida, ikkisi orasidagi yoʻlning qarshisida joylashgan.

Tarixi 
Muyiddin Sulaymon Parvona, yaʼni Pervâne nomi bilan mashhur boʻlgan. U 13-asrning ikkinchi yarmida Anadolu saljuqiylari parchalanishi davrida vazir etib tayinlangan. 1262-yilda Pervâne Sinopni Trepezund imperiyasidan qaytarib olgan. Sulton Sinopni Pervanega iqto, feod qilib bergan. Pervane saljuqiylarning vassali boʻlsa ham, amalda Sinop hukmdori boʻlgan. U madrasani 1265-yilda qurdirgan. Madrasadan keyingi Candar beyligi va Usmonlilar imperiyasi davrida foydalanilgan. Turkiya Respublikasi eʼlon qilinganidan keyin madrasalar oʻrniga zamonaviy maktablar ochilgan, Pervane madrasasi esa yopilgan. 1932-yildan madrasa binosidan 1921-yildan toʻplangan arxeologik ashyolar va etnografik ashyolar ombori sifatida foydalanilgan. U 1941-yilda muzey sifatida tashkil etilgan boʻlib, 1970-yilda muzey yangi binoga koʻchirilgunga qadar muzay vazifasini bajarib kelgan. 2002-yilda bino Sinop viloyati hokimligiga topshirilgan. Endilikda undan suvenirlar doʻkoni bozori sifatida foydalanilmoqda.

Bino oʻlchamlari  boʻlib, shimoldan janubga tomon boʻlgan yoʻnalishda joylashgan. Marmar peshtoq janubdagi asosiy kirish joyidir. Peshtoqning har ikki tomonida ikkita xona mavjud. Binoning har ikki tomonida beshta arka joylashgan. Hovlida favvora bor. Madrasada admiral (Gʻozi Chelebiy) va uning qizining qabri ham mavjud.

Manbalar 

Koordinatalar Vikimaʼlumotlarda
Turkiyadagi bozorlar
Turkiyadagi madrasalar
Ibn Marvon masjidi

Ibn Marvon masjidi () — Falastinning Gʻazo shahridagi Mamluk davriga tegishli masjid. Tuffah mahallasidagi qabriston oʻrtasida joylashgan. Ichkarida Hasaniylar oilasidan boʻlgan Shayx Ali ibn Marvonning qabri joylashgan. Hasaniylar oilasi Marokashdan kelib, Gʻazoga joylashgan. Ibn Marvon bu yerda 1314-yilda vafot etgan. Qabriston ham Ibn Marvon nomi bilan atalgan. Masjidning oʻzi 1324-yilda qurilgan. Ibn Marvon masjidida notiqlik soʻzlari mavjud boʻlib, qoʻshni qabristondagi qabr toshlarida tarixiy yozuvlar borligi taxmin qilinadi.

Manbalar

Qoʻshimcha oʻqish uchun

Havolalar 

 Masjidning ichki qismidagi fotosuratlari Wayback Machine Discover Islamda
Koordinatalar Vikimaʼlumotlarda
14-asr masjidlari
Gʻazo shahridagi masjidlar
Falastin davlatida Mamluk arxitekturasi
Sayyid Battol Gʻozi majmuasi

Sayyid Battol Gʻozi majmuasi () — Turkiyaning Eskishahar viloyati Seyitgazi tumanidagi kulliya, tarixiy diniy ijtimoiy majmua.

720-yilda shu hududda Vizantiya qoʻshiniga qarshi jangda halok boʻlgan afsonaviy musulmon xalq qahramoni Sayyid Battol Gʻozi sharafiga masjid va ziyoratgoh 1207–1208-yillarda Eskishaharning janubi-sharqidagi, bugungi kunda Seyitgazi deb nomlanuvchi joyda qurilgan. U Rum saljuqiy sultoni Alouddin Kayqubod I ning onasi Ummuxon Xotun (1188–1237) hamkorlgi ostida barpo etilgan. Usmoniylar imperiyasi davrida masjid atrofiga madrasa, zakotxona va darveshxona kabi ijtimoiy majmua binolari qurilgan. Usmonli sultonlari Mehmed Fotih (1444–1446, 1451–1481), Boyazid II (1481–1512) va Salim I (1512–1520) majmuani qoʻshimcha binolar bilan boyitgan. Sulton Sulaymon (hukmronlik yillari:1520–1566) va uning qoʻshini Bagʻdod yurishi (1534) oldidan bu yerda qarorgoh qurgan. Murod IV (hukmronlik yillari:1623–1640) Yerevan yurishi (1635) vaqtida bu yerda karvonsaroy qurdirgan. Majmua ziyoratchilar uchun toʻxtash joyi sifatida xizmat qilgan. Bu yerdan Istanbul — Bagʻdod — Hijoz Haj yoʻnalishida qatnovchilar toʻxtab xordiq chiqargan.

Madrasa qurilishi bilan majmua islomshunoslik markaziga aylantirilgan. Dastlab Kalenderi darveshlariga mezbonlik qilgan, keyinchalik Bektoshi ordeni darveshlarining markaziga aylantirilgan.

Majmua 1954 va 1957-yillarda restavratsiya qilingan. 2007-yilda boshlangan taʼmirlash ishlari ikki yildan soʻng toʻxtatilgan.

Manbalar

Havolalar 

 
 
 Very fine perspective drawing of complex, with text in Turkish

Turkiyadagi madrasalar
Turkiyadagi Saljuqiy masjidlar
Turkiyada Usmonlilar arxitekturasi
Shifaiye madrasasi

Shifaiye madrasasi — Turkiyaning Sivas shahrida 1217-yilda qurilgan madrasa. U saljuqiylar arxitekturasiga xos xususiyatlarga ega boʻlib, hukmronlik davrining katta qismini oʻtkazgan Sivas shahrini yaxshi koʻrishi bilan mashhur boʻlgan Rum Saljuqiy sultoni Kaykaus I tomonidan qurilgan.

Majmua Dar ush-shifo (Dar ash-Shifo, soʻzma-soʻz „salomatlik uyi“, kasalxona) va tibbiyot fanlari oʻqitiladigan madrasadan iborat. Majmua muqobil ravishda qabri majmua ichida joylashgan sulton Iziddin Kaykavus I nomi bilan ham ataladi.

Galereya

Manbalar

Havolalar 

 
 Over 400 pictures of town and its sights
 Sivas Medrese Info
Turkiyadagi madrasalar
Sırçalı madrasasi

Sırçalı madrasasi (soʻzma-soʻz Sirli madrasa) — Turkiyaning Konya shahridagi 13-asrda qurilgan madrasa (islom maktabi).

Tarixi 
1242-yilda saljuqiylar sultoni Kaykovs II davrida, amir Bedrettin Muslih buyrugʻi bilan fiqh (islom taʼlimotlarini) oʻrganish uchun qurilgan. Ichki qismi rangli plitkalar bilan bezatilgan, madrasa nomi ham aynan shunga koʻra olingan. Bino juda bezakli tosh hovlisiga ega boʻlib, unda turli xil geometrik naqshlardan ishlangan relyef ishlari mavjud. Kirish tepasida arab xattotligi bilan yozilgan yozuv bor. Binoning ochiq hovlisi ikki qavatli talabalar yahash xonalari va maʼruzalar oʻtadigan katta ayvondan tashkil topgan.

Bino hozir Koniyadagi qabr toshlari muzeyi vazifasini oʻtaydi. Unda qadimgi Rim, Vizantiya, Saljuqiy va Usmonli qabr toshlari mavjud.

Galereya

Yana qarang 

 Saljuqiylar abadiylik belgisi

Manbalar

Havolalar 

 

Turkiyadagi madrasalar
Turkiyadagi arxeologik muzeylar
Yerevan tarixi muzeyi

Yerevan tarix muzeyi () — Armaniston poytaxti Yerevan shahrining markaziy qismida, shahar hokimiyati bilan bir xil binoda joylashgan tarixiy muzey. Muzey oʻz faoliyatini 1931-yilda boshlagan. Hozirda shaxar tarixiga oid 94 mingdan ortiq eksponatlar namoyish etilmoqda.

Tarix 
1931-yilda Yerevan oʻt oʻchirish stansiyasining ikkinchi qavatidagi ikkita xonada ochilgan muzey. Avvaliga, Yerevan shahar kengashining kommunal boʻlimiga qarashli boʻlganligi sababli Kommunal muzey () deb atalgan. 1936-yilda nomi Yerevan tarixi muzeyi deb oʻzgartirildi va Moviy masjidga koʻchirildi. Muzey masjid hududida 56 yil faoliyat yuritdi. 1994-yilda sobiq Sankt-Xripsime qizlar gimnaziyasiga, 1997-yilda inqilobchi va siyosatchi Stepan Shaumyan nomidagi Yerevan 1-oʻrta maktabiga koʻchirilgan. 2005-yilda muzey oʻzining hozirgi joyiga, Yerevan shahar kengashining yangi binosi chap qanotiga joylashtirildi.

Esponatlar 
Muzeyda qadim zamonlardan to hozirgi kunga qadar shahar va uning aholisi hayotini aks ettiruvchi 94 mingdan ortiq tarixiy buyumlar: arxeologik, etnografik, numizmatik, mehnat anjomlari, rasmlar, haykallar, arxitektura namunalari, xatlar, kitoblar, qurollar, fotosuratlar, texnik va maishiy buyumlar saqlanmoqda.

Ilmiy kengash 
Muzeyda ilmiy kengash tashkil etilgan boʻlib, uning aʼzolari oʻz davrining eng buyuk mutafakkirlari va sanʼatshunoslari hisoblanadi. Masalan: meʼmorlar Aleksandr Tamanyan, Toros Toromanyan, Nikolay Buniatyan, Mikael Mazmanyan, rassomlar Martiros Saryan, Gagik Gyurjyan, Taragros, olim Arakskulp, Stepan Lisitsyan, Yervand Shahaziz, Sergey Barxudaryan, Babken Arakelyan va boshqalar.

Galereya

Manbalar